Ганнін бацька — палкоўнік запасу, які 36 гадоў адслужыў у войску. Але ён мог служыць і яшчэ больш, каб не абставіны, якія прымусілі пайсці на пенсію. У дзяўчыны доўгі час была крыўда за бацьку, таму, прысвяціўшы яму першую кнігу, яна хацела ўсім расказаць, які шчырым і справядлівым афіцэрам ён быў. Вядома, перажыванні галоўнага героя аб звальненні не з'яўляюцца асноўным лейтматывам кнігі. Галоўнае — раскрыць злачынства. Вінаградаў прысутнічае на адным мерапрыемстве, дзе гіне яго сябар. І як уласціва любому дэтэктыву, ён пачынае гэтае злачынства расследаваць, у выніку раскрывае справу.